CELEX: 22011D0071
Language: sl
Date: 2011-07-01 00:00:00
Title: Sklep Skupnega odbora EGP št. 71/2011 z dne 1. julija 2011 o spremembi Priloge II (Tehnični predpisi, standardi, preskušanje in certificiranje) k Sporazumu EGP

6.10.2011   
            
            
               SL
            
            
               Uradni list Evropske unije
            
            
               L 262/27
            
         SKLEP SKUPNEGA ODBORA EGP
   št. 71/2011
   z dne 1. julija 2011
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 25/2010 z dne 12. marca 2010 (1).
            
         
               (2)
            
            
               Sklep Komisije 2010/453/EU z dne 3. avgusta 2010 o oblikovanju smernic glede pogojev za inšpekcijske preglede in nadzorne ukrepe ter glede usposabljanja in izobraževanja uradnikov na področju človeških tkiv in celic v skladu z Direktivo 2004/23/ES Evropskega parlamenta in Sveta (2) je treba vključiti v Sporazum –
            
         SPREJEL NASLEDNJI SKLEP:
   Člen 1
   Za točko 17 (Sporočilo Komisije o vzporednih uvozih lastniških zdravil, za katera so bila dovoljenja za trženje že odobrena) pod naslovom „AKTI, S KATERIMI SE POGODBENICE SEZNANIJO“ poglavja XIII Priloge II k Sporazmu se vstavi naslednja točka:
   
      
                  „18.
               
               
                  
                     32010 D 0453: Sklep Komisije 2010/453/EU z dne 3. avgusta 2010 o oblikovanju smernic glede pogojev za inšpekcijske preglede in nadzorne ukrepe ter glede usposabljanja in izobraževanja uradnikov na področju človeških tkiv in celic v skladu z Direktivo 2004/23/ES Evropskega parlamenta in Sveta (UL L 213, 13.8.2010, str. 48).“
               
            
   Člen 2
   Besedilo Sklepa 2010/453/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 2. julija 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 1. julija 2011
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 143, 10.6.2010, str. 18.
   
      (2)  UL L 213, 13.8.2010, str. 48.
   
      (3)  Navedena ni nobena ustavna zahteva.